Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 685/12/8806	Košice, 9.12.2013
EEČ : 2-65-382-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 157 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
         v okrese XXXXX – okolie, v  smere od Košíc  v úseku od obce Košické Olšany smerom na mesto XXXXX d¨ľa 20. 08. 2012 asi o 05.50 hod. viedol osobné motorové vozidlo zn. Opel Vectra EČ: KS-023 CU po štátnej ceste I/50,  kde  na začiatku ľavotočivej zákruty pred križovatkou v smere na obec Hrašovík s týmto premával nedovolenou rýchlosťou 107 km/hod., pričom dovolenou rýchlosťou  je 90 km/hod.,  následkom čoho nezvládol vedenie vozidla a s týmto prešiel mimo jazdného pruhu  k okraju vozovky a v snahe dostať sa späť do jazdného pruhu dostal sa do ľavého bočného šmyku a prešiel vľavo do protismernej časti vozovky, kde narazil do oprotiidúceho osobného motorového vozidla zn. Citroen C 4, EČ: MI 674 CT, ktoré viedol vodič XXXXX, ktorý pri dopravnej nehode utrpel: zlomeninu2,3,4 záprstnej kosti ľavej ruky s posunom úlomkov, pásové pomliaždenie brušnej steny s odreninami v oblasti podbrušia, odreniny malého rozsahu v oblasti oboch kolien, ktoré zranenie je charakterizované ako ťažké a vyžadujúce si liečenie a trvanie práceneschopnosti v rozsahu 8-12 týžd¨ľov

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka PZ Okresného dopravného inšpektorátu – oddelenia výkonu služby, Okresného riaditeľstva PZ, XXXXX – okolie sp. zn. ČVS:ORP-129/DI-KS-2012 d¨ľa 20. 08. 2012 bolo začaté trestné stíhanie vo veci prečinu ublíženia na zdraví podľa § 157 ods. 1Trestného zákona a uznesením  toho istého policajného orgánu sp. zn. ČVS ORP 1129/ DI-KS-2013 d¨ľa 25. 06. 2013 bolo vznesené obvinenie  XXXXX pre prečin ublíženia na zdraví podľa § 157 ods. 1 Tr. zákona, ktoré bolo vyšetrovateľom PZ d¨ľa 08. 10. 2013 na základe doplnenia vyšetrovania prekvalifikované na prečin ublíženia na zdraví podľa § 157 ods. 1, 2 písm. a) Tr. zákona s poukazom na ustanovenie § 138 písm. h) Trestného zákona, ktorého sa dopustil tak, ako je to uvedené vo výrokovej časti tohto rozhodnutia.
	
         Podľa § 216 Trestného poriadku v konaní o prečine, na ktorý zákon ustanovuje trest od¨ľatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu na podmienečne zastaviť trestné stíhanie, ak

         a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
         b/ nahradí škodu, ak bola činom spôsobená alebo poškodeným o jej náhrade uzavrel dohodu alebo urobil iné potrebné opatrenia na jej náhradu
         c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

         Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.

          V danom prípade sa obvinený nevedel vyjadriť k priebehu dopravnej nehody vzhľadom na vážne ťažké zranenie, ktoré utrpel pri dopravnej nehode, následkom ktorého upadol do bezvedomia.  Obvinený XXXXX za účelom náhrady škody pre poškodeného účastníka  dopravnej nehody vykonal potrebné opatrenie na jej náhradu tým, že vznik škodovej udalosti realizoval oznámením poisťovni Kooperativa a.s. XXXXX Group Bratislava, ktorá spôsobenú škodu  realizovala z povinného zmluvného poistenia zodpovednosti za škodu spôsobenú prevádzkou motorového vozidla obvineného. Vec náhrady škody v poisťovni Kooperativa a. s., XXXXX Group Bratislava a. s. je vedená pod sp. zn. 6565484636.

         V spisovom materiály sa nachádza oznámenie vyššie uvedenej poisťovne o poistnom plnení pre poškodeného účastníka dopravnej nehody XXXXX.

         Trestný zákon za prečin ublíženia na zdraví podľa § 157 ods. 1,2 písm. a) Tr. zákona umož¨ľuje uložiť trest od¨ľatia slobody až na 5 rokov.

         Obvinený  XXXXX požiadal okresného prokurátora o postup podľa § 216 Trestného poriadku  a zárove¨ľ dal súhlas pre prípadné rozhodnutie prokurátora o podmienečnom zastavení trestného stíhania.

         Vzhľadom na doterajší bezúhonný život a okolnosti prípadu možno  takéto rozhodnutie považovať za dostačujúce.
         Obvinený nemá záznam v odpise z registra trestov a jeho povesť je kladná.     V evidenčnej karte vodiča obvinený nemá záznam.

         Preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka